ระเบียบกระทรวงยุติธรรมว่าด้วยการมีและใช้อาวุธปืนเครื่องกระสุนปืน วัตถุระเบิดดอกไม้เพลิงและสิ่งเทียมอาวุธปืนพ.ศ. ๒๕๔๗ อาศัยอำนาจตามความในมาตรา๔ และมาตรา ๒๙ แห่งพระราชบัญญัติการสอบสวนคดีพิเศษ พ.ศ. ๒๕๔๗รัฐมนตรีว่าการกระทรวงยุติธรรมจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยการมีและใช้อาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ.๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้เจ้าหน้าที่[๒] หมายความว่า(๑)พนักงานสอบสวนคดีพิเศษ เจ้าหน้าที่คดีพิเศษ และข้าราชการหรือลูกจ้างกรมสอบสวนคดีพิเศษที่มีหน้าที่สืบสวนหรือสวบสวนหรือปราบปรามผู้กระทำความผิดตามพระราชบัญญัติการสอบสวนคดีพิเศษพ.ศ. ๒๕๔๗(๒) ผู้ซึ่งปฏิบัติหน้าที่ตามมาตรา ๒๒/๑ มาตรา ๒๗ มาตรา๓๐ มาตรา ๓๒ และมาตรา ๓๓ แห่งพระราชบัญญัติการสอบสวนคดีพิเศษพ.ศ. ๒๕๔๗(๓)ผู้ซึ่งเคยดำรงตำแหน่งพนักงานสอบสวนคดีพิเศษหรือเจ้าหน้าที่คดีพิเศษตามพระราชบัญญัติการสอบสวนคดีพิเศษพ.ศ. ๒๕๔๗(๔)ผู้ซึ่งอธิบดีได้มีคำสั่งแต่งตั้งให้เป็นผู้ช่วยเหลือเจ้าพนักงานเพื่อปฏิบัติหน้าที่ตามพระราชบัญญัติการสอบสวนคดีพิเศษ พ.ศ. ๒๕๔๗การปฏิบัติหน้าที่[๓] หมายความว่า การปฏิบัติงานป้องกันและปราบปรามการสืบสวนและสอบสวนคดีพิเศษ และให้หมายความรวมถึงการมอบหมายให้บุคคลอื่นไปดำเนินการแทน การให้บุคคลใดเข้าไปแฝงตัวในองค์กรหรือกลุ่มบุคคลใดการเฝ้าจุด สะกดรอย การเข้าถึงข้อมูลข่าวสาร การสร้างเรื่องอำพราง การให้ข่าวหรือการไปเบิกความเป็นพยานศาลในคดีพิเศษหรือการไปให้ถ้อยคำกับองค์การอื่นที่เกี่ยวกับการปฏิบัติหน้าที่ในคดีพิเศษและการดำเนินการอื่นใดที่เกี่ยวโยงกันเพื่อประโยชน์ในการปฏิบัติหน้าที่ตามกฎหมายว่าด้วยการสอบสวนคดีพิเศษอาวุธปืน หมายความว่า อาวุธปืนหรือเครื่องกระสุนปืน หรือวัตถุระเบิด หรือดอกไม้เพลิง หรือสิ่งเทียมอาวุธปืนตามกฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน ที่อยู่ในความครอบครองของกรมสอบสวนคดีพิเศษการมีและใช้อาวุธปืน หมายรวมถึง การเบิกจ่ายการเรียกส่งคืน การเก็บ การบำรุงรักษาอาวุธปืน หรือการพาอาวุธปืนอธิบดี หมายความว่า อธิบดีกรมสอบสวนคดีพิเศษหรือรองอธิบดีกรมสอบสวนคดีพิเศษผู้ซึ่งได้รับมอบหมายจากอธิบดีกรมสอบสวนคดีพิเศษนายทะเบียน หมายความว่าผู้ซึ่งได้รับการแต่งตั้งจากอธิบดีให้ทำหน้าที่นายทะเบียนดูแลพิจารณาดำเนินการเกี่ยวกับการอนุญาตให้พาอาวุธปืน เบิกจ่าย ฝากเก็บอาวุธปืนและจัดทำบัญชีอาวุธปืนผู้สั่งจ่าย หมายความว่า อธิบดีกรมสอบสวนคดีพิเศษหรือผู้ซึ่งได้รับมอบหมายจากอธิบดีกรมสอบสวนคดีพิเศษข้อ๔ ให้อธิบดีรักษาการตามระเบียบนี้และให้มีอำนาจวินิจฉัยชี้ขาดเพื่อปฏิบัติการให้เป็นไปตามระเบียบนี้หมวด ๑การเบิกจ่ายและการเรียกส่งคืน ข้อ๕[๔] การเบิกจ่ายอาวุธปืนให้จ่ายได้แต่เฉพาะพนักงานสอบสวนคดีพิเศษเจ้าหน้าที่คดีพิเศษ และข้าราชการหรือลูกจ้างกรมสอบสวนคดีพิเศษและกรณีที่จำเป็นต้องนำไปใช้ในการปฏิบัติหน้าที่ราชการ โดยให้ผู้สั่งจ่ายพิจารณาจ่ายให้เหมาะสมกับภารกิจและความจำเป็นเมื่อเสร็จสิ้นภารกิจและกลับมาถึงหน่วยงานที่ตนปฏิบัติราชการแล้วต้องส่งคืนเก็บทันทีเว้นแต่ได้รับอนุญาตให้จ่ายประจำตัวเป็นประจำเจ้าหน้าที่ที่ได้รับอนุญาตให้จ่ายอาวุธปืนประจำตัวเป็นประจำให้ยื่นคำขอตามข้อ ๑๑ วรรคหนึ่ง ทุกคราวหมวด ๒การมีและใช้อาวุธปืน ข้อ๖ การมีและการใช้อาวุธปืนให้เป็นไปตามหน้าที่ที่ได้รับมอบหมาย ห้ามใช้อาวุธปืนโดยไม่มีเหตุจำเป็นอันสมควรผู้ฝ่าฝืนจะต้องรับผิดในความเสียหายที่เกิดขึ้นทั้งหมดและอาจมีความผิดทางวินัยอีกส่วนหนึ่งด้วยข้อ๗ให้แต่ละหน่วยงานใช้อาวุธปืนในการฝึกซ้อมได้ โดยจะต้องแจ้งชนิด จำนวนและหมายเลขของอาวุธปืน ตลอดจนสถานที่ที่จะใช้ในการฝึกซ้อม เสนอให้อธิบดีอนุมัติเสียก่อนและเมื่อการฝึกซ้อมเสร็จสิ้นแล้วจะต้องรายงานผลพร้อมขออนุมัติจำหน่ายเครื่องกระสุนปืนวัตถุระเบิด ดอกไม้เพลิง หรือสิ่งเทียมอาวุธปืนเฉพาะที่ใช้แล้วสิ้นเปลืองหมดไปจากการฝึกซ้อมต่ออธิบดี ทั้งนี้ ให้ขอเบิกทดแทนได้ข้อ๘ ให้นายทะเบียนจัดทำบัญชีแสดงยอดจำนวนอาวุธปืนคงเหลือรายงานกรมสอบสวนคดีพิเศษเพื่อตรวจสอบเป็นปัจจุบันทุกเดือนหมวด ๓การเก็บและการบำรุงรักษา ข้อ๙ การเก็บอาวุธปืนและการบำรุงรักษาอาวุธปืนให้เป็นไปตามหลักเกณฑ์และวิธีการที่กรมสอบสวนคดีพิเศษกำหนดข้อ๑๐ หากพบว่าอาวุธปืนที่อยู่ในความควบคุมรับผิดชอบชำรุดเสื่อมสภาพเนื่องจากมีอายุการใช้งานมานานหรือด้วยสาเหตุอื่น ให้นายทะเบียนจัดทำบัญชีแสดงชนิดและจำนวนเสนอต่อผู้บังคับบัญชาตามลำดับชั้นและให้อธิบดีสั่งให้ดำเนินการจำหน่ายตามระเบียบสำนักนายกรัฐมนตรีว่าด้วยการพัสดุหมวด ๔การพาอาวุธปืน ข้อ๑๑[๕] เจ้าหน้าที่ที่มีความจำเป็นต้องพาอาวุธปืนติดตัวไปใช้ในการปฏิบัติหน้าที่จะต้องได้รับอนุญาตจากอธิบดี และการอนุญาตดังกล่าวจะต้องทำเป็นหนังสือตามแบบท้ายระเบียบนี้และมอบหนังสืออนุญาตให้ผู้ได้รับอนุญาตนำติดตัวไป การอนุญาตครั้งหนึ่งจะต้องไม่เกิน๓ ปี และจะต้องไม่เกินคนละ ๒ กระบอกการขออนุญาตพาอาวุธปืนติดตัวไปใช้ในการปฏิบัติหน้าที่ของเจ้าหน้าที่ให้เป็นไปตามหลักเกณฑ์ที่นายทะเบียนกำหนดโดยได้รับความเห็นชอบจากอธิบดีความในวรรคหนึ่งและวรรคสองให้ใช้บังคับแก่อาวุธปืนของเจ้าหน้าที่ซึ่งได้รับอนุญาตให้มีและใช้ตามกฎหมายว่าด้วยอาวุธปืนและนำมาขึ้นทะเบียนต่อกรมสอบสวนคดีพิเศษเพื่อใช้ในการปฏิบัติหน้าที่ด้วยข้อ๑๒[๖] การพาอาวุธปืนเพื่อปฏิบัติหน้าที่ตามระเบียบนี้ให้เจ้าหน้าที่ถือปฏิบัติดังนี้(๑)ให้นำบัตรประจำตัวเจ้าหน้าที่ติดตัวไปด้วย(๒)ให้พาอาวุธปืนไปโดยมิดชิด(๓)ไม่พาอาวุธปืนในลักษณะที่ก่อให้เกิดความหวาดเสียวหรืออาจก่อให้เกิดอันตรายแก่บุคคลอื่น(๔)ห้ามดื่มสุราหรือของมึนเมาโดยเด็ดขาดถ้าผู้รับใบอนุญาตพาอาวุธปืนในลักษณะที่หวาดเสียวต่อประชาชนหรือขัดต่อหลักเกณฑ์ที่นายทะเบียนกำหนดผู้ออกใบอนุญาตจะสั่งพักใช้ใบอนุญาตที่ออกให้โดยมีกำหนดระยะเวลาหรือจะสั่งเพิกถอนการอนุญาตเสียก็ได้ข้อ๑๓ ความในข้อ ๑๑ และ ข้อ ๑๒มิให้ใช้บังคับแก่กรณีที่ตามสภาพและขนาดของอาวุธปืนหรือตามพฤติการณ์ไม่สามารถปฏิบัติได้ หรือหากปฏิบัติอาจเป็นอันตรายต่อเจ้าหน้าที่นั้นหรือเป็นกรณีจำเป็นเพื่อประโยชน์ในการปฏิบัติราชการข้อ๑๔ห้ามเจ้าหน้าที่พาอาวุธปืนเข้าไปในเขตพระราชฐานหรือในศาลเว้นแต่ได้รับอนุญาตจากผู้มีอำนาจอนุญาตหรือศาล แล้วแต่กรณีข้อ๑๕ เจ้าหน้าที่ที่พาอาวุธปืนจะต้องปฏิบัติตามระเบียบนี้โดยเคร่งครัด หากฝ่าฝืนอาจมีความผิดทางวินัยหรืออาจถูกดำเนินคดีอาญาอีกส่วนหนึ่งด้วยประกาศณ วันที่ ๗ มิถุนายน พ.ศ. ๒๕๔๗พงศ์เทพ เทพกาญจนารัฐมนตรีว่าการกระทรวงยุติธรรม[เอกสารแนบท้าย]๑. แบบท้ายระเบียบกระทรวงยุติธรรมว่าด้วยการมีและใช้อาวุธปืนฯ พ.ศ. ๒๕๔๗ (ข้อ ๑๑) แบบที่ ๑๒. แบบท้ายระเบียบกระทรวงยุติธรรมว่าด้วยการมีและใช้อาวุธปืนฯ พ.ศ. ๒๕๔๗ (ข้อ ๑๑) แบบที่ ๒(ดูข้อมูลจากภาพกฎหมาย) ระเบียบกระทรวงยุติธรรมว่าด้วยการมีและใช้อาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓[๗]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพรรณิศา/ผู้จัดทำ๒๘ตุลาคม ๒๕๕๓วิวรรธน์/เพิ่มเติม๒๘ธันวาคม ๒๕๖๓ปริญสินีย์/ตรวจ๒๒มกราคม ๒๕๖๔[๑]ราชกิจจานุเบกษา เล่ม ๑๒๑/ตอนพิเศษ ๘๐ ง/หน้า ๑๔/๒๑ กรกฎาคม ๒๕๔๗[๒]ข้อ ๓ นิยามคำว่า เจ้าหน้าที่แก้ไขเพิ่มเติมโดยระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓[๓]ข้อ ๓ นิยามคำว่า การปฏิบัติหน้าที่ เพิ่มโดยระเบียบกระทรวงยุติธรรม ว่าด้วยการมีและใช้อาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓[๔]ข้อ ๕ แก้ไขเพิ่มเติมโดยระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓[๕]ข้อ ๑๑ แก้ไขเพิ่มเติมโดยระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓[๖]ข้อ ๑๒ แก้ไขเพิ่มเติมโดยระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓[๗]ราชกิจจานุเบกษา เล่ม ๑๓๗/ตอนพิเศษ ๒๗๑ ง/หน้า ๑/๑๗ พฤศจิกายน ๒๕๖๓